En a decada d'os 80 se fan diferents estudios mirando de delimitar l'aria de distribución d'a especie, con una conclusión terrible: en 1990, en queda en 48 nuclios chicorrons agrupaus en 9 poblacions inconnexas entre si, y nomás as poblacions de Doñana y a sierra d'Andújar (Chaén) tienen viabilidat reproductiva. Isto gosa significar que a especie ye en as puertas d'a extinción. Paralelament, entre 1978 y 1988, se tiene constancia de 356 muertes de linces en Espanya penando que estasen protechius, a mayoría feitas por furtivos. En Portugal se pierde a traza d'o eixemplar zaguero en 1992.